EMBEERA ku mirimu mu ggwanga yeeraliikiriza. Abantu bangi tebalina mirimu era bano bayinza okutuleetera ekizibu.
Kkampuni egenda n’eranga nga beetaaga omuntu omu kyokka ne bafuna abasaba abakunukkiriza mu 10,000.
Abamu ku basaba emirimu egyo bakulu nnyo tegibasaana wabula baba
tebalina kyakukola.
Nsaba Gavumenti etuyambe efube okufunira abantu eby’okukola bawone okulera engalo.
Abamu ku bavubuka ebbula ly’emirimu libawalirizza okwenyigira mu bubbi. Gavumenti yandibadde esikiriza bannaggagga okutandika
kuno amakolera bawe Bannayuganda emirimu.
Amateeka gano weegali naye bangi tebagagoberera era beesaanga
eggwanga lyaffe terifunyeemu.
Okutwala abavubuka mu mawanga g’ebweru nakyo si kibi kasita baba bakola emirimu egitegeerekeka sso si kubazannyisa firimu za buseegu
ng’abamu bwe bakola.
Abavubuka abamu mubafunire ssente z’entandikwa babeeko kye bakola nga okulima n’okulunda.
Ssente ze mubawadde obutafi irayo mubasomese mubalambule engeri
gye bakola.
Maria Nambooze,
Nakulabye.
lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn plt_Latn lug_Latn